**EL PRIMER DIARI EN CATALÀ**

El mes de febrer de 2015, l'Associació Ona Mediterrània, que l'any 2014 havia posat en marxa la ràdio Ona Mediterrània, assumeix la gestió del Diari de Balears digital amb la intenció de continuar amb la tasca que el rotatiu va començar l'any 1996.

I és que fa gairebé 20 anys naixia el primer diari en català a les Illes Balears. Ja des dels inicis, **Diari de Balears** es guanyà el suport i el reconeixement d'un ampli sector social, tot reivindicant l'ús i la preservació de la llengua i la cultura pròpies.

Malgrat que el 22 de maig de 2013 s'edità l'últim número de Diari de Balears en paper, el seu projecte és viu a la xarxa. El 25 de juliol del mateix any es dugué a terme una profunda reconversió del projecte web de Diari de Balears, amb una revisió de la filosofia així com de la plataforma digital.

**Una publicació amb molta història**

Tanmateix Diari de Balears fou una publicació amb molta història al darrera. Els orígens del diari els podem situar en el primer quart del segle XX, quan el financer mallorquí Joan March va fundar a Palma, l'any 1923, el diari **El Día**, de caire liberal.

El 1984 el diari Ultima Hora va adquirir Baleares.

El 1996, el Consell d'Administració d'Hora Nova va decidir editar el rotatiu en la llengua catalana de les Illes Balears, canviant la seva capçalera per la de Diari de Balears i convertint-lo en el primer periòdic escrit en la llengua pròpia de les Illes. Dos anys més tard es llençava el projecte electrònic de Diari de Balears, convertint-se en un dels mitjans pioners de les Illes en aquesta qüestió. L'objectiu era traslladar la publicació diària a l'incipient món d'Internet.

El maig de 2008, es produeix una reconversió de la imatge i els continguts, que aporta més dinamisme a l'edició i suposà una aposta decidida per captar la participació i la col·laboració dels lectors.

Diari de Balears ha rebut els premis Gabriel Alomar, de l'Obra Cultural Balear (OCB); El Temps de Comunicació del País Valencià; de Joves per la Llengua; Marianet d'Argent, del Centre d'Estudis de l'Esplai; i Llaüt, del Lobby per la Independència. El seu editor, Pere A. Serra, va ser condecorat amb la Creu de Sant Jordi el 1996.

Diari de Balears ha ofert als seus lectors col·leccionables ben interessants, com Turisme i societat i la Guia dels pobles de Mallorca. Cada dissabte lliurà els fascicles de l'Atles d'Història de Mallorca, pertanyent a la Gran Enciclopèdia de Mallorca.

Entre les iniciatives destacades d'aquest rotatiu, hi figura el Club dels Joves Periodistes, adreçat als estudiants de Secundària, als quals es donà a conèixer l'ofici de periodista. Cada setmana, Diari de Balears publicà un suplement amb les cròniques redactades pels joves que integren aquest club i que, alhora, participaven en activitats didàctiques com ara xerrades i taules rodones; la visita de la planta impressora del Grup Serra, on s'imprimia el periòdic; i una gran festa de final de curs.

**Ara balears**

**Cap vermell**

**Sa veu** de Soller (Mallorca)

La història de **TV3** a les Illes és sinònim de Voltor SA, una societat impulsada per l’OCB el 1984 per promoure la recepció dels mitjans audiovisuals en català. La campanya ‘Volem TV en la nostra llengua: TV3 ara!’ permeté la construcció del repetidor via subscripcions populars i més de 1.000 persones compraren accions de 10.000 pessetes. El 1985 TV3 ja es rebé a Mallorca.

**Televisió de les Illes Balears**

[***IB3 Televisió***](https://ca.wikipedia.org/wiki/IB3_Televisi%C3%B3) és el principal canal de l'entitat. Va començar a emetre el 2005 i té un índex d'audiència entorn del 5%. Es pot veure a les Illes Balears per TDT i també per les plataformes [ONO](https://ca.wikipedia.org/wiki/ONO) i [Imagenio](https://ca.wikipedia.org/wiki/Imagenio).

*IBdos* fou un projecte de segon canal de televisió d'IB3 amb continguts d'[informació](https://ca.wikipedia.org/wiki/Informaci%C3%B3), [cultura](https://ca.wikipedia.org/wiki/Cultura) i [esports](https://ca.wikipedia.org/wiki/Esports), incloent retransmissions dels plens del Parlament, reportatges, actes institucionals, documentals i futbol, que va fer emissions en prova des del [14 de febrer](https://ca.wikipedia.org/wiki/14_de_febrer) de [2010](https://ca.wikipedia.org/wiki/2010).

IB3 la Ràdio pública autonòmica de les Illes Balears que impulsa la identitat pròpia, la seva cultura i la seva llengua.

La gent tambe de les illes balears esculta Catalunya Ràdio  que és l'emissora de [ràdio](https://ca.wikipedia.org/wiki/R%C3%A0dio" \o "Ràdio) convencional pública [catalana](https://ca.wikipedia.org/wiki/Catalunya" \o "Catalunya), propietat de la [Corporació Catalana de Mitjans Audiovisuals](https://ca.wikipedia.org/wiki/Corporaci%C3%B3_Catalana_de_Mitjans_Audiovisuals" \o "Corporació Catalana de Mitjans Audiovisuals) (CCMA) de la [Generalitat de Catalunya](https://ca.wikipedia.org/wiki/Generalitat_de_Catalunya" \o "Generalitat de Catalunya).

Ona Mediterrània és una ràdio que neix amb l'objectiu d'omplir el buit radiofònic en català a les Illes Balears després dels tancaments de [Som Ràdio](https://ca.wikipedia.org/wiki/Som_R%C3%A0dio" \o "Som Ràdio) (2003) i [Ona Mallorca](https://ca.wikipedia.org/wiki/Ona_Mallorca) (2012).. L'actual director de la cadena és [Tomeu Martí i Florit](https://ca.wikipedia.org/wiki/Tomeu_Mart%C3%AD_i_Florit" \o "Tomeu Martí i Florit).

Som Ràdio fou una emissora pública íntegrament en català. L'emissora, després de dos anys de gestió del [Grup Serra](https://ca.wikipedia.org/wiki/Grup_Serra), va passar a dependre de la Direcció General de Política Lingüística del [Govern de les Illes Balears](https://ca.wikipedia.org/wiki/Govern_de_les_Illes_Balears" \o "Govern de les Illes Balears) a la legislatura [1999](https://ca.wikipedia.org/wiki/1999)-[2003](https://ca.wikipedia.org/wiki/2003), en què governà el [Pacte de progrés](https://ca.wikipedia.org/wiki/Pacte_de_progr%C3%A9s" \o "Pacte de progrés).

El seu objectiu principal era la [normalització lingüística](https://ca.wikipedia.org/wiki/Normalitzaci%C3%B3_ling%C3%BC%C3%ADstica" \o "Normalització lingüística) del català a l'àmbit juvenil. Les seves veus principals eren: [Pep Suasi](https://ca.wikipedia.org/wiki/Pep_Suasi" \o "Pep Suasi), Pep Lluís Fornés i Esther Vicens. La primera directora de l'emissora fou Mònica Borràs, que fou substituïda per Margalida Ripoll